মাআত
মাআত অথবা মাʻআত (ইংরেজি: Maat অথবা maʻat) (ধারণা করা হয় যে এর উচ্চারণ [muʔ.ʕat] করা হতো), মাত "māt" অথবা মায়েত "mayet" ও উচ্চারণ করা হতো, প্রাচীন মিশরীয় ধারণা অনুসারে তিনি ছিলেন সত্য, ভারসাম্য, আদেশ, আইন, নৈতিকতা এবং ন্যায়পরায়ণতার দেবী। মাআত হলেন একজন দেবী যিনি তারকা, ঋতু এবং জন্ম-মৃত্যুও নিয়ন্ত্রণ করেন। তিনি মহাবিশ্বের সৃষ্টির মুহূর্তের চরম বিশৃঙ্খলা থেকে সব কিছুকে একটি শৃঙ্খলাবদ্ধ অবস্থায় নিয়ে আসেন। প্রাথমিক নথিপত্রে বিদ্যমান তথ্য থেকে জানা যায় যে এই জীবন, পরবর্তী জীবন, প্রকৃতি এবং সমাজের জন্য মাআত হলেন একটি বিধান। এটি নথিভুক্ত করা হয়েছিল পুরাতন রাজ্যের পিরামিড টেক্সটে (সি.২৭৮০-২২৫০ খ্রিস্টপূর্ব)।